РЕШЕНИЕ НА СЪВЕТА
от 24 октомври 2008 година
за коригиране на надбавките, изплащани на членовете и на заместник-членовете на Европейския икономически и социален комитет
(2008/845/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаването на Европейската общност, и по-специално член 258, четвърта алинея от него,
като взе предвид Договора за създаване на Европейската общност за атомна енергия, и по-специално член 166, четвърта алинея от него,
като взе предвид искането на Европейския икономически и социален комитет от 9 септември 2008 г.,
като има предвид, че изплащаните на членовете и на заместник-членовете на Европейския икономически и социален комитет дневни пари, определени с Решение 81/121/ЕИО (1), следва да бъдат коригирани,
РЕШИ:
Член 1
Член 2 от Решение 81/121/ЕИО се заменя със следното:
„Член 2
1. Размерът на дневните пари се определя на:
-
145 EUR за членовете и заместник-членовете.
2. Размерът на дневните пари за заседателен ден се определя на:
-
233 EUR за членовете и заместник-членовете.
3. При представяне на задоволително доказателство за разходи, направени за пренощуване по мястото на работата, на бенефициера се изплащат допълнителни дневни пари в размер на 34 EUR.“
Член 2
Настоящото решение поражда действие на 24 октомври 2008 г.
Съставено в Люксембург на 24 октомври 2008 година.